Cuneiform Tablet Nesr. C33
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ḫi-im a-gu₅-za a-šùr-na-da ù ì-lí-a-lim qí-bi₄-ma um-ma a-šùr-i-dí-ma 5 GÍN pár-zi-lam DINGIR-i-dí-na-šu DUMU a-šùr-na-da 2 GÍN pár-zi-lam i-ku-pí-a DUMU a-šùr-dan 6 ma-na AN.NA i-ku-nu-um DUMU sà-ma-a-a PUZUR₄.IŠTAR DUMU sà-ak-ta-a-a a-na ta-ad-mì-iq-tim i-dí-šu-nu-tí 23.5 ma-na KÙ.BABBAR ḫa-bu-ul-ni-a-tí-ma ni-a-tí ú-ša-ki-lu a-ḫu-a a-tù-nu iḫ-da-ma i-ša-ḫa-at a-šùr-be-el-a-wa-tim ù am-ri-a i-zi-za-ma KÙ.BABBAR šé-ṣí-a-ma a qá-tí <big_gap> a-na 4 ma-na iš-té-ni-iš zu-za-ma šé-bi₄-lá-nim i-na 30 ma-na ḫu-sà-ri ša ba-ri šu-{d}EN.LÍL a-šùr-ma-lik i-a-tí ù a-mur-IŠTAR i-na ki-li ḫu-sà-ri 5 ma-na ḫu-sà-ri ú-sà-ni-iq-ma ù ku-nu-ku-um ša 0.33333 ma-na ŠÀ.BA na-dí um-ma šu-ut-ma lu i kà-ni-iš lu i ḫa-ḫi-im a-da-šu-nu-ma KÙ.BABBAR a-kà-ša-da-ku-nu-tí a-pu-tum a-wi-lum e is-li-ku-nu-ma šu-ma i-nu-mì ta-zu-za-ni ḫu-sà-ri ša šé-pí-šu lá ub-lá-ma ma-aḫ-ri-ku-nu la iš-ku-un-ma iš-té-ni-iš lá tù-uš-té-bi₄-lá-ma lá ta-zu-za a-wi-lam DIRI lá ta-ga-mì-lá-šu ḫu-sà-ru ša šé-pí-šu SIG₅ da-ni-iš